Innhold

Indikasjon	1

Kontraindikasjoner	1

Anestesimiddel	1

Metode:Transvaginal Pudendal.	2

Fremgangsmåte	2

Metode: Transcutan Pudendal	3

Fremgangsmåte	3

Bivirkninger og maksimaldoser	4

Referanser	4

Jordmødre og fødselsleger som administrerer pudendal analgesi skal ha fått opplæring i metoden

Indikasjon

Smertelindring der EDA ikke er gitt eller ikke har fullgod effekt

Mot slutten av utdrivningstiden

Tangforløsning

Setefødsel

Suturering perinealrift/episiotomi

Smerter under normal fødsel

Mot slutten av åpningstiden

Ved sterk trykketrang

Kontraindikasjoner

Antikoagulasjonsbehandling

Koagulopati

Overfølsomhet for anestesimiddelet

Anestesimiddel

Xylocain® (lidocain 10 mg/ml) før barnets fødsel. Xylocain-Adrenalin® (lidocain 10 mg/ml + adrenalin 5µg/ml) etter barnets fødsel.

Metode:Transvaginal Pudendal.

Utstyr

Kobaknål/pudendalnål

10 eller 20 ml sprøyte

Opptrekksnål

Sterile hansker

Fremgangsmåte

Et depot av lokalanestesi legges på det sted der n.pudendus passerer bakfra nedenom og opp foran spina. Derved blokkeres smerteimpulsene fra perineum og bekkenbunnen.

Blokaden anlegges transvaginalt med Kobaks nål og 10 ml sprøyte. Innføringsrøret er 1,5 cm kortere enn nålen.

Ved vaginaleksplorasjon finnes hø. (ve.) spina. Pekefingeren hviler på spina, innføringsrøret holdes mellom peke- og langfingeren. Røret vil da peke like bak spina mot lig. sacrospinosus´ tilheftning til spina. N. pudendus kommer bakfra og svinger like lateralt om tilheftingsstedet for så å løpe fremover medialt mot vulva. Røret sikter mot nerven.

Nålen innføres gjennom røret, som skal holdes fast mot vaginalslimhinnen. Nålen trykkes hurtig i bunn; derved perforeres slimhinnen og ligamentet, og nålens spinn ligger nær nerven. Fåes blod i sprøyten ved aspirasjon, punkteres det på nytt. Kommer det ikke blod, injiseres 5 – 8 ml Xylocain® eller Xylocain-Adrenalin® . Evt. injeksjon via to innstikk. Gjentas på den andre siden.

Effekten varer ca. 1-1 ½ t, så pudendusblokade må ikke anlegges for tidlig. Episiotomien skal kunne sys i pudendusanestesien. Dessuten svekkes pressetrangen av blokaden, og det er bekkenbunnssmertene blokaden hjelper for.

Metode: Transcutan Pudendal

Brukes som smertelindring ved suturering av episiotomi og perinealrifter etter fødsel.

Anlegges av jordmor eller fødselslege.

Utstyr

10 eller 20ml sprøyte

Opptrekkskanyle

Grønn kanyle

Sterile hansker

Klorhexidinsprit til desinfeksjon av hud

Tupfere

Fremgangsmåte

Kvinnen ligger i ryggleie med bena i benholdere

Lokalisér spina ved å palpere med pekefingeren cirka 2 fingerbredder i rett linje ut fra introitus. Man vil da være på yttersiden av labia majoras fold. (Man kan også finne spina ved å først lokalisere sitteknuten, og deretter gå 2/3 deler i rett linje mot introitus).

Vask innstikksstedet med Klorhexidin sprit

Benytt grønn kanyle. Stikk nålen rett inn mot spina. Etter aspirering injiseres langsomt medikamentet.

Prosedyren gjentas på motsatt side

Kontroller effekten med pinsett etter noen minutter

Bivirkninger og maksimaldoser

Se metode: Anestesi. Maksimaldoser og bivirkninger

Referanser

https://ehandboken.ous-hf.no/document/19917